 Ismaaciil Giriille waxaa lagu qoray diiwaanada waaweyn ee lagu geediy taariikhda caalamka waxaana lagu soo faafiyay wargeeysyada aduunka taleefishinada leyska arko iyo raadiyaha waxaana magaciisa lagu faafiyay afaf kala geddisan sannadku markuu ahaa 1966kii, kadibna waxa uu u soo wareegay Dalkiisa Hooyo, waxaana si sharaf iyo kalgaceel leh ugu soo dhaweeyay gegida dayuuradaha ee muqdisho kumayaal qof oo ku noolaa Gobolka banaadir oo xiiseeya ciyaaraha, Madaxda naadiyaha, Ciyaartoyda qeybta A iyo xiriirka Soomaaliyeed ee kubbada cagta waxaana la gudoonsiiyay xirmooyin ubax ah waxaana lugu soo galbiyay reyn reyn iyo kalgacal dheeraad ah oo umaada Soomaaliyeed u hayso, Ismaaciil wuxuu kadib ku biiray ciyaartoyda Soomaaliyeed wuxuuna markii u horreysay u saftay kooxda Ciidanka Booliska, wuxuuna soo bandhigay ciyaar wacan iyo waay aragnimo dheeraad ah oo uu ku lahaa kubbadda cagta, muddo kadib wuxuu u wareegay kooxda LLPP, Ismaaciil wuxuu kaloo u saftay Naadiyada kala ah Gaadiidka, Dowlada Hoose, Xoogga Dalka, Dirir Iyo Horseed, wuxuuna raali galiyay dadweynaha ciyaaraha xiiseeya Ismaaciil waxaa dabadeed loo magacaabay xulka Qaranka ee dalka soomaaliya sannadku markuu ahaa 1968kii. 